text: রোহণ দালুওয়াত্তে (১৯৪১-২০১৮) শ্রীলঙ্কা সেনাবাহিনীর একজন জেনারেল ছিলেন। শ্রীলঙ্কা সেনাবাহিনী সাঁজোয়া শাখায় কমিশনপ্রাপ্ত রোহণ ১৯৯৬ সালে শ্রীলঙ্কার সেনাপ্রধান নিযুক্ত হন। জেনারেল রোহণ নব্বইয়ের দশকে জাফনা অঞ্চলের কোর কমান্ডার থাকাকালীন এলটিটিই তার অধীনস্ত সৈন্যদের উপর হামলা চালিয়েছিলো। জেনারেল রোহণ প্রজ্ঞা দ্বারা এলটিটিইর উপর পাল্টা হামলা চালানোর নির্দেশ দেন তার অধীনস্ত ডিভিশন এবং ব্রিগেডগুলোকে।
  
  সেনা জীবন
  ১৯৬১ সালে সেনা ক্যাডেট হিসেবে রোহণের সামরিক জীবন শুরু হয় ব্রিটেনের স্যান্ডহার্স্ট প্রশিক্ষণ কেন্দ্রে, '৬১ সালের ১৪ই আগস্ট তারিখে রোহণের প্রশিক্ষণ শুরু হয়। তিনি প্রশিক্ষণ একাডেমীতে ভালো সাঁতার কাটতেন।
  
  ১৯৬৩ সালের ১ আগস্ট রোহণকে কমিশন দেওয়া হয় শ্রীলঙ্কা সেনাবাহিনী সাঁজোয়া শাখাতে, তিনি ১ম সাঁজোয়া রেজিমেন্টে যোগ দিয়েছিলেন ব্রিটেন থেকে ফিরে এসে। সাঁজোয়া বাহিনীর কর্মকর্তাদের উচ্চতর প্রশিক্ষণের জন্য রোহণ পাকিস্তান যান। পাকিস্তান থেকে ফিরে এসে তিনি লেফটেন্যান্ট হন ১৯৬৪ সালে; ১৯৬৬ সালে ক্যাপ্টেন এবং ১৯৭০ সালে মেজর হন; তিনি বিভিন্ন সাঁজোয়া রেজিমেন্টে ট্রুপ এবং স্কোয়াড্রন অধিনায়ক হিসেবে নিয়োগ পাচ্ছিলেন। ১৯৭১ সালে তিনি একটি পদাতিক ব্রিগেডের ব্রিগেড মেজর হিসেবে নিয়োগ পান। ১৯৭২ সালে তিনি আবার একটি সাঁজোয়া রেজিমেন্টের স্কোয়াড্রন কমান্ডার হিসেবে বদলী হন; একই বছর তিনি পাকিস্তানে স্টাফ কোর্স (পিএসসি) করতে যান। ১৯৭৪ সালের শুরুর দিকে রোহণ সেনা সদরে সাঁজোয়া পরিদপ্তরে জিএসও-২ হিসেবে নিয়োগ পান। ১৯৭৫ সালে তিনি লেফটেন্যান্ট কর্নেল হন এবং ৩য় সাঁজোয়া রেজিমেন্টের কমান্ডিং অফিসার হিসেবে নিয়োগ পান। ১৯৭৬ সালে তিনি ৮৮ পদাতিক ব্রিগেডের অধীনে ১১ সাঁজোয়া রেজিমেন্টের অধিনায়ক হিসেবে দায়িত্ব পান; ১৯৭৮ সালে তিনি সেনা সদরের শিক্ষা পরিদপ্তরে জিএসও-১ হন; ১৯৮০ সালে তিনি কর্নেল হন এবং ২৪ পদাতিক ডিভিশনের কর্নেল স্টাফ করা হয় তাকে। ১৯৮২ সালে তিনি ব্রিগেডিয়ার পদে পদোন্নতি লাভ করেন এবং এর মধ্যেই তিনি পাকিস্তান থেকে এনডিসি কোর্স করে আসেন; ব্রিগেডিয়ার হিসেবে তিনি ৪১ পদাতিক ব্রিগেডের অধিনায়ক হন (তখনো শ্রীলঙ্কা সেনাবাহিনীতে সাঁজোয়া বাহিনীর ব্রিগেড ফরমেশন ছিলোনা)। ১৯৮৩ সালে তিনি সেনা সদরে সাঁজোয়া পরিদপ্তরের পরিচালক হন, ১৯৮৬ সালে আবার একটি পদাতিক ব্রিগেডের অধিনায়ক হন। '৮৭ সালে তিনি মেজর জেনারেল হন এবং ৬৬ পদাতিক ডিভিশনের অধিনায়ক করা হয়, '৮৯ সালে তিনি ১১ পদাতিক ডিভিশনের অধিনায়ক হন। ১৯৯০ সালে তিনি সেনা সদরে কোয়ার্টার-মাস্টার জেনারেল হন এবং একই বছরের শেষের দিকে তিনি লেফটেন্যান্ট জেনারেল হন আর তাকে কলম্বো কোরের অধিনায়ক করা হয়। ১৯৯২ সালে তিনি সেনাবাহিনী সদর দপ্তরে এমজিও (মাস্টার জেনারেল অব অর্ডন্যান্স) হিসেবে বদলী হন এবং পরের বছর জাফনা কোরের অধিনায়ক হন; ১৯৯৬ সালের ১ মে সেনাপ্রধান হবার আগ পর্যন্ত তিনি জাফনা কোরের কমান্ডার ছিলেন, তিনি ১৯৯৮ সালের ১৫ই ডিসেম্বর সেনাবাহিনী থেকে অবসর গ্রহণ করেন।
  
  তথ্যসূত্র
  
  বিষয়শ্রেণী:শ্রীলঙ্কান জেনারেল
  বিষয়শ্রেণী:১৯৪১-এ জন্ম
  বিষয়শ্রেণী:২০১৮-এ মৃত্যু
  বিষয়শ্রেণী:শ্রীলঙ্কার সেনাপ্রধান
title: রোহণ দালুওয়াত্তে